Neuvoston asetus (ETY) N:o 4073/88, annettu 19 päivänä joulukuuta 1988, maatalouden kehityksen nopeuttamisesta tietyillä Kreikan alueilla annetun asetuksen (ETY) N:o 1975/82 muuttamisesta



Virallinen lehti nro L 359 , 28/12/1988 s. 0001 - 0002

Suomenk. erityispainos Alue 3 Nide 28 s. 0046

Ruotsink. erityispainos Alue 3 Nide 28 s. 0046



NEUVOSTON ASETUS (ETY) N:o 4073/88, annettu 19 päivänä joulukuuta 1988, maatalouden kehityksen nopeuttamisesta tietyillä Kreikan alueilla annetun asetuksen (ETY) N:o 1975/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksen (ETY) N:o 1975/82(3), sellaisena kuin se on viimeksi muutettuna asetuksella (ETY) N:o 3157/87(4), mukaisesti Helleenien tasavalta on pannut täytäntöön maan 22 hallintopiirin epäsuotuisten ja vuoristoalueiden kehittämistä koskeviin töihin ja muihin toimiin liittyvän ohjelman, jonka komissio on hyväksynyt päätöksellä 83/387/ETY(5), mainitun asetuksen 16 artiklan 2 kohdassa säädetään, että neuvosto päättää komission ehdotuksesta ennen yhteisen toiminnan päättymistä, onko toimintaa syytä jatkaa, ohjelman edistymistä ovat haitanneet erityisesti tiettyjen asioiden tärkeysjärjestyksen muuttamiseen, kyseisen jäsenvaltion käytettävissä oleviin rajallisiin varoihin ja hallinnollisiin ongelmiin liittyvät vaikeudet; näiden vaikeuksien johdosta ohjelman täytäntöönpano on viivästynyt huomattavasti, tilanne on edellyttänyt alkuperäisen ohjelman tarkistamista, jonka komissio on hyväksynyt päätöksellä 88/425/ETY(6), on osoittautunut, että tämän tarkistamisen avulla ei pystyttäisi korjaamaan ohjelman toteuttamisen viivästymistä eikä varmistamaan sen rahoitusta; tämän johdosta yhteistä toimintaa olisi jatkettava 31 päivään joulukuuta 1989 ja lisättävä yhteisön rahoitusosuutta, jotta ohjelman tavoitteet voitaisiin saavuttaa mahdollisimman hyvin ottaen huomioon tarve kiinnittää enemmän huomiota yhteisön alikehittyneisiin alueisiin rakennerahastojen uudistamisen vuoksi, ja yhteisön rahoitusosuutta olisi lisättävä ottaen huomioon samanaikaisesti ohjelmaan kuuluvien eri alojen tarpeet sekä yhteisön asioiden tärkeysjärjestys; sen vuoksi osuus olisi korotettava 70 prosenttiin maaseudun infrastruktuurin, nautakarja-, lammas- ja vuohitalouden kehittämisen ja metsänhoitotoimenpiteiden osalta ja 60 prosenttiin keinokastelun, maatalousalan koulutusta varten tarvittavien tilojen ja maanparannuksen osalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1975/82 seuraavasti: 1 Korvataan 16 artiklan 1 kohta seuraavasti: "1 Yhteinen toiminta alkaa 1 artiklan 4 kohdassa tarkoitetun ohjelman hyväksymispäivästä ja päättyy 31 päivänä joulukuuta 1989". 2 Muutetaan 18 artikla seuraavasti: i) Lisätään 2 kohtaan alakohta seuraavasti: "Kuitenkin 29 päivästä heinäkuuta 1988 aiheutuneiden kulujen osalta rahastosta korvataan Helleenien tasavallan hallitukselle ensimmäisessä alakohdassa tarkoitettuja korvauskelpoisia enimmäismääriä noudattaen tosiasiallisista kuluista seuraava osuus: - 70 prosenttia 4 artiklassa tarkoitettujen töiden osalta. Tämä määrä ei kuitenkaan voi olla yli 60 prosenttia investoinnin kokonaiskustannuksista, - 70 prosenttia 10 artiklan 1 kohdassa ja 14 artiklan 1 kohdassa tarkoitettujen toimenpiteiden ja töiden osalta, - 60 prosenttia 6 ja 8 artiklassa ja 12 artiklan 1 kohdassa tarkoitettujen töiden ja toimenpiteiden osalta." ii) Korvataan 2 a kohta seuraavasti: "2 a. Hyväksyessään 21 artiklassa säädettyä menettelyä noudattaen 1 artiklan 4 kohdassa tarkoitetun ohjelman mukauttamisen komissio voi muuttaa 2 kohdan ensimmäisessä alakohdassa tarkoitettuja rajoja, kuitenkin siten, että 16 artiklan 3 kohdassa tarkoitettuja arvioituja kustannuksia ei ylitetä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1988. Neuvoston puolesta Puheenjohtaja Y. POTTAKIS (1) EYVL N:o C 294, 18.11.1988, s. 5 (2) Lausunto on annettu 16 päivänä joulukuuta 1988 (3) EYVL N:o L 214, 22.7.1982, s.1 (4) EYVL N:o L 301, 24.10.1987, s. 3 (5) EYVL N:o L 222, 13.8.1983, s. 43 (6) EYVL N:o L 208, 2.8.1988, s. 28